La parola « republica » vien de lo latín RES PUBLICA, que significa « la cosa publica ». Gubernar la ciudat ye doncas un afer publico y colectivo. Lo lema de la Republica ye Senatus Populusque Romanus (SPQR), « lo Senato y lo pueblo román ». Ixo simboliza la unión de lo Senato román, a on s'asientan las familias patricias, y de totz los ciudadans romans. En efecto, los romans son dividius a lo principio en dos grupos, los patricios y los prebeyos. Estos zaguers forman la masa de los artisans y la chent de la tierra. Los patricios son a sobén propietarios de grans dominios cautivaus y perteneixen a familias celebres las GENTES. Cada GENS tien los suyos propios cultos a los antipasaus y las suyas tradicions. Una GENS comprende un numero més o menos gran de clients qui li deben obediencia a lur « patrón » y reciben a cambio ayuda y asistencia en caso de necesidat.